Hvordan adskiller forskellige typer klatregreb sig?
Hvis man ikke er helt sikke på forskellen på de mange forskellige typer af klatregreb, kan det være føles meget uoverskueligt at vælge de helt rigtige. Her er en liste med eksempler med en kort beskrivelse: Jugs er kop-formede klatregreb, som man kan gribe om med hele hånden. Det giver et godt greb og føles sikkert, når man flytter hænderne fra et greb til et andet. Jugs klatregreb er super velegnede til nybegyndere og til børn. Slopers er store klatregreb, der skal gribes med åben håndflade. Der er ikke nogen lommer eller uddybninger, som fingrene kan gribe fat i. Slopers klatregreb skal alene fastholdes ved hjælp af friktionen mellem grebet og håndfladen. Slopers er ret avancerede klatregreb og kræver en del erfaring med at klatre.  Pinch klatregreb man skal klemme om for at holde. Det kræver lidt teknik at holde grebet. Pinches kan variere i størrelse fra små greb, hvor du skal klemme kun med tommel og pegefinger til større greb, der fylder hele håndfladen ud. Pocket klatregreb har kun plads til en finger eller to. De små lommer stiller store krav til fingerstyrke og teknik, og de anbefales ikke til nybegyndere. Enkelte pockets klatregreb har to lommer, så de kan gribes med to hænder. Crimps er helt små klatregreb, der gribes med næsten lukket hånd og fingerspidserne pegende nedad. Crimps er hårde!! Crimps er essentielt bare små edges, som man kun lige kan holde med fingerspidserne. Edges kan ses som en mellemting mellem jugs og crimps. De er, i modsætning til jugs, stort set helt flade. Til gengæld kan de være så store, at der er plads til at få alle fingrene på begge hænder på holdefladen. Hvis du vil vide mere om de forskellige klatregreb og hvordan du holder dem, kan du læse mere på vores blog!